Carline Tromp

Carline Tromp (født 1984) er en nederlandsk-norsk skribent og litteraturkritiker. 

Carline Tromp er født og oppvokst i Hilversum i Nederland. Hun er utdannet i Nederland og Norge, med universitetsstudier i litteraturvitenskap, nordisk og nederlandsk språk, medievitenskap og estetikk. Hun har bachelorgrad fra Vrije Universiteit Amsterdam 2007 og mastergrad i norrøn filologi fra Universitetet i Oslo 2012. Tromp har bodd i Norge siden hun var utvekslingsstudent i 2006.

Carline Tromp var redaktør for studentmagasinet Argument i Oslo fra 2013 til 2014.
Siden 2014 har hun arbeidet som redaksjonssekretær i Klassekampens debattredaksjon og fast kritiker i avisas Bokmagasinet. Tromp har også skrevet for blant annet tidsskriftene Fett og Vinduet. I 2022 utga hun boka Kulturkrig – Det nye ytre høyre og normaliseringen av det ekstreme på forlaget Cappelen Damm.

Referanser

Norske litteraturvitere
Norske kritikere
Norske sakprosaforfattere
Nordmenn av nederlandsk opphav
Fødselsdato ikke oppgitt